《寄板桥黎方回务光》
明代·陈子升

板桥霜色带芳篱，四海才名怅昔时。流水竟孤琴一曲，临风长见玉双枝。

藏书曝日恩犹在，裹革终天泪总垂。国士只今惭马队，凌江不用奋长离。

作者简介：（1614—1673）明末清初广东南海人，字乔生。陈子壮弟。明诸生。南明永历时任兵科右给事中，广东陷落后，流亡山泽间。工诗善琴。有《中洲草堂遗集》。